|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на околната среда и водите | **Нормативен акт:** Проект на Постановление на Министерския съвет за изменение и допълнение на Наредба за излезлите от употреба моторни превозни средства |
| **За включване в законодателната/оперативната програма на Министерския съвет за периода:** 01.01.2020 – 30.06.2020 г. | Дата: 18.03.2020 г. |
| **Контакт за въпроси**: А. Пейчев | **Телефон:** 02/940 6580 |
| 1. Дефиниране на проблема:   * 1. *Кратко опишете проблема и причините за неговото възникване. Посочете аргументите, които обосновават нормативната промяна*   Съгласно, чл. 4 от *Директива 2000/53/ЕО на Европейския парламент и на Съвета относно излезлите от употреба превозни средства,* Европейската комисия периодично преразглежда въведените освобождавания от забраната за употреба на олово, живак, кадмий или шествалентен хром, посочени в Приложение II към директивата. В случите, когато оценката покаже, че вече са налице алтернативи на употребата на тези вещества се изменят съответните части на приложението. Промени се правят също и за стесняване на обхвата на освобождаванията, когато алтернативи са налице само частично, както и в случаите, когато се удължава срокът на дадена забрана и се въвеждат нови дати за преразглеждане.  Към настоящия момент, след извършване на оценките, са налице следните изводи по отношение на преразгледаните през 2019 г. освобождавания от Приложение II към Директива 2000/53/ЕО:   * Оценката на освобождаването по точка 14 с оглед на техническия и научния напредък е довела до заключението, че независимо от съществуването на подходящи алтернативни на шествалентния хром вещества, те все още не могат да бъдат използвани в продукти. * Оценката на освобождаването по точка 8, буква д) и точка 8 буква ж) е довела до заключението, че понастоящем няма подходяща алтернатива на употребата на олово в материалите и компонентите, обхванати от тези освобождения. Също така е посочено, че за да се позволи на автомобилната промишленост да се адаптира към тези промени, настоящият обхват за освобождаването по точка 8, буква ж) следва да се запази за превозните средства, чийто тип е одобрен преди 1 октомври 2022 г., докато по-тесният обхват на това освобождаване следва да се прилага за превозните средства, чийто тип е одобрен след тази дата. * Оценката на освобождаването по точка 8, буква е) и буква б) е довела до заключението, че употребата на олово в приложенията, обхванати от това освобождаване, следва да бъде прекратена, тъй като съществуват алтернативи на употребата на олово в тях. * Оценката на освобождаването по точка 8, буква й), което позволява освобождаване на употребата на олово в припой за запояване на многопластови стъкла, е довела до заключението, че за някои приложения има алтернативи на употребата на олово в припой за запояване на многопластови стъкла. Въпреки това, съществуват определени стъклени плоскости и определени приложения, при които не е сигурно, че към този момент съществуват подходящи алтернативи на употребата на олово. Поради това е определено ново, по-ограничено освобождаване по точка 8, буква к) за тези стъклени плоскости и приложения.   По отношение на националното законодателство, към настоящия момент е налице несъответствие с преразгледаните изключения от забраните за използване на олово и шествалентен хром.  По-конкретно, Приложение №1 към Наредбата за излезлите от употреба моторни превозни средства (НИУМПС), не съответства на промените в Приложение II от Директива 2000/53/ЕО, въведени с Директива 2020/362/ЕС и Директива 2020/362/ЕС в резултат от посочените по-горе оценки.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*  Промените, свързани със забраните за използване на олово, живак, кадмий или шествалентен хром в автомобилите и техните резервни части, както и съответните изключения от тези забрани следва да бъдат регулирани на ниво ЕС. По този начин се осигуряват превантивни мерки, които да се прилагат още в концептуалната фаза на превозното средство и в последствие особено под формата на намаляване и контрол на опасните вещества в превозните средства, с оглед предотвратяване на изпускането им в околната среда, облекчаване на рециклирането и избягване на обезвреждането на опасни отпадъци.  Съгласно Директива 2000/53/ЕО е предвиден механизъм, чрез който изключенията от забраните в Приложение II да бъдат периодично преразглеждани.  Приетите промени Приложение II следва да бъдат транспонирани от държавите-членки, съответно не е налице друг механизъм, освен нормативно изменение на българското законодателство, чрез което това да изискване да бъде спазено.  *1.3. Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| 1. Цели:   *Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?*  Целта на проекта на ПМС за изменение и допълнение на НИУМПС е да бъдат транспонирани в българското законодателство измененията на Приложение II от Директива 2000/53/ЕО. | |
| 1. Идентифициране на заинтересованите страни:   *Посочете всички потенциални засегнати и заинтересовани страни, върху които*  *предложението ще окаже пряко или косвено въздействие (бизнес в дадена*  *област/всички предприемачи, неправителствени организации, граждани/техни*  *представители, държавни органи, др.).*  Лицата, които биха могли да бъдат заинтересовани на територията на Р България са юридически лица, които произвеждат отделни компоненти и/или резервни части за превозни средства, в качеството си на подизпълнители на автомобилни производители в рамките на ЕС и чието производство попада конкретно в обхвата на разглежданите изключения от забраната за използване на олово и шествалентен хром. | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*  **Вариант 1: Без действие**  При този вариант не се предвижда изменение и допълнение на наредбата. В този случай, българското законодателство няма да бъде приведено в съответствие с изменената Директива 2000/52/ЕО относно излезлите от употреба превозни средства на Европейския парламент и на Съвета относно излезлите от употреба превозни средства.  **Вариант 2: Приемане на Постановление на Министерския съвет за изменение и допълнение на нормативни актове**  С приемането на ПМС за изменение и допълнение на НИУМПС ще бъдат направени конкретни промени в отделни точки на Приложение №1 към НИУМПС. По този начин приложението ще бъде приведено в съответствие с направените изменения на Приложение II от Директива 2000/52/ЕО, въведени с:   * *Директива (ЕС)2020/362 на Комисията от 17 декември 2019 година за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на освобождаването на употребата на шествалентен хром като антикорозионен агент за охладителната система от въглеродна стомана на абсорбционни хладилници в самоходни каравани* (ОВ, L 67/116 от 05.03.2020 г.)и * *Директива (ЕС)2020/362 на Комисията от 17 декември 2019 година за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства по отношение на някои освобождавания за олово и оловни съединения в компоненти* (ОВ, L 67/119 от 05.03.2020 г.). | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни*  **Вариант 1: Без действие**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия:**  Не са идентифицирани.  **Други:**  **При неспазване на процедурата по транспониране е налице риск от стартиране на наказателна процедура срещу Р България.**  Този вариант е неприложим, тъй като възниква задължение за транспониране, произтичащо от акт на ЕС.  **Вариант 2: Приемане на Постановление на Министерския съвет за изменение и допълнение на НИУМПС**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия**:  Не са идентифицирани.  **Други:**  Не са идентифицирани. | |
| 6. Положителни въздействия:  *Опишете качествено (при възможност – и количествено) всички значими потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант 1: Без действие**  **Икономически положителни въздействия:**  Не са идентифицирани.  **Социални положителни въздействия:**  Не са идентифицирани.  **Екологични положителни въздействия:**  Не са идентифицирани.  **Други:**  Не са идентифицирани.  **Вариант 2: Приемане на Постановление на Министерския съвет за изменение и допълнение на НИУМПС**  **Икономически положителни въздействия:**  Доколкото актуалните изменения в Приложение II към Директива 2000/52/ЕО, свързани с продължаване на освобождаване от определени забрани за употреба на олово косвено въздейства върху български юридически лица, които произвеждат компоненти и/или резервни части за превозни средства, попадащи в обхвата на приложението.  **Социални положителни въздействия:**  Не са идентифицирани.  **Екологични положителни въздействия:**  С настоящите промени отпадат някои освобождавания от забрани или се стеснява техният обхват, тъй като са налице алтернативи на употребата на олово. Това ще доведе до екологични положителни въздействия, доколкото произведените компоненти и резервни части ще бъдат по-екологосъобразни.  **Други**:  Не са идентифицирани. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани рискове от приемането на ПМС за изменение и допълнение на НИУМПС. | |
| 8.1. Административната тежест за физическите и юридическите лица:   Ще се повиши  Ще се намали  Х Няма ефект  Въведените промени в отделните нормативни актове, които се предлага да бъдат изменени и допълнени не водят до въвеждане на административна тежест за физически или юридически лица.  8.2. Създават ли се нови регулаторни режими? Засягат ли се съществуващи режими и услуги?  Не се създават нови регулаторни режими и не се засягат съществуващи регулаторни режими. | |
| 9. Създават ли се нови регистри?  Не  Когато отговорът е "да", посочете колко и кои са те | |
| 10. Как въздейства актът върху микро-, малките и средните предприятия (МСП)?   Актът засяга пряко МСП   Актът не засяга МСП  X Няма ефект | |
| 11. Проектът на нормативен акт изисква ли цялостна оценка на въздействието?   Да  Х Не | |
| 12. Обществени консултации:  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Проектът на ПМС за изменение и допълнение на нормативни актове ще бъде публикуван за обществени консултации за 14 дни на интернет страницата на МОСВ и на Портала за обществени консултации, поради предвидените кратки срокове за транспониране до 5 април 2020 г. | |
| 13. Приемането на нормативния акт произтича ли от правото на Европейския съюз?  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*  X Да   Не | |
| 14. Име, длъжност, дата и подпис на директора на дирекцията, отговорна за изработването на нормативния акт:  Име и длъжност: С. Стоянова, директор на дирекция „Управление на отпадъците и опазване на почвите“  Дата:  Подпис: | |